ต่างประเทศก็มี ฉีดฟิลเลอร์ให้หมา สัตวแพทย์ไทยวอนอย่าทำ กินลำบากเพราะหน้าเบี้ยว (คลิป)
สัตวแพทย์ระบุฉีดฟิลเลอร์ให้สุนัขทำได้ และเป็นชนิดเดียวกับฉีดให้คน ในไทยยังไม่นิยม ส่วนต่างประเทศมีทำบ้าง เพื่อเสริมจุดบกพร่องก่อนส่งสัตว์เลี้ยงเข้าประกวด ชี้สัตวแพทย์ไทยที่ยึดมั่นจรรยาบรรณไม่มีใครทำ เข้าข่ายทารุณกรรมสัตว์ ดำเนินคดีตามกฎหมายได้ ,เป็นประเด็นฮอตในโลกออนไลน์ กรณีเจ้าของฟาร์มสุนัขในชุมพร โพสต์คลิปแฉพฤติกรรมลูกค้า ซึ่งเป็นนายแพทย์ในกรุงเทพฯ ซื้อสุนัขพันธุ์ปอมเมอเรเนียนไปเมื่อ เม.ย. 60 อีก 6 เดือนต่อมา เจ้าของฟาร์มได้รับสุนัขตัวดังกล่าวกลับคืนในวันที่ 31 พ.ย. 60 โดยนายแพทย์อ้างว่าสุนัขไม่ตรงตามลักษณะที่ตกลงกันไว้ แต่เมื่อรับสุนัขกลับมาฟาร์ม พบว่าสุนัขตัวดังกล่าวถูกทารุณกรรมอย่างหนัก ฉีดสารฟิลเลอร์ทั่วทั้งใบหน้าจนเบี้ยวผิดรูป เนื้อบริเวณปากทั้ง 2 ข้างไม่เท่ากัน ส่งผลลำบากในการกินอาหาร ตาเป็นฝ้าจนแทบมองไม่เห็น และย้อมสีขนจนเกือบตาบอด,คลิปที่บันทึกไว้เมื่อ 14 เม.ย. 2560 ก่อนส่งสุนัขให้ลูกค้าที่เป็นนายแพทย์,จากกรณีดังกล่าว ในสัตว์เลี้ยงสามารถฉีดฟิลเลอร์ได้หรือไม่? น.สพ.เกษตร สุเตชะ อาจารย์คณะสัตวแพทยศาสตร์ มหาวิทยาลัยเกษตรศาสตร์ ในฐานะสัตวแพทย์ชี้แจงถึงการฉีดฟิลเลอร์ให้สัตว์เลี้ยงว่ามีจริงในต่างประเทศ แต่มีลักษณะใช้เพียงเล็กน้อยและแอบทำเพื่อส่งสุนัขหรือแมวเข้าประกวดในงานใหญ่ๆ เท่านั้น แต่ถ้ากรรมการตัดสินประกวดจับได้ก็จะถูกปรับแพ้ทันที หรือสุนัขที่ฉีดไปแล้วเกิดฝีที่หน้าก็จะถูกเจ้าของฟ้องร้องทางแพ่งและอาญา,สภาพของสุนัขวันที่รับคืนเมื่อ 31 พ.ย. 2560,สำหรับในไทยไม่นิยมทำ เพราะไม่มีความจำเป็น อีกทั้งตามหลักจรรยาบรรณของสัตวแพทย์จะทำได้ตามความจำเป็น เพื่อให้สัตว์หายจากความเจ็บป่วย แต่จะไม่ฉีดเพื่อความสวยงาม หรือทำตามใจเจ้าของ โดยผู้ที่ฉีดให้จะเป็นสัตวแพทย์เฉพาะทางผิวหนัง เพราะมีความถนัดเฉพาะด้าน เข้าใจในเวชภัณฑ์และใส่ใจต่อสวัสดิภาพสัตว์ รวมถึงรับผิดชอบต่อผลที่จะตามมาต่อสุขภาพสัตว์ ว่าฉีดปริมาณแค่ไหนจึงพอดี ไม่มากจนเกินงาม ซึ่งคงใช้หลักปฏิบัติเดียวกับแพทย์เฉพาะทางผิวหนัง,น.สพ.เกษตร ระบุอีกว่า สารฟิลเลอร์ไม่มีผลิตขึ้นมาเพื่อสัตว์ สำหรับในไทยก็น่าจะมีการทำอยู่บ้าง และคงเป็นชนิดเดียวที่ใช้กับคน เพราะหาซื้อได้ง่ายกว่าในต่างประเทศ แต่ไม่มีใครบอกใคร และเชื่อว่าบุคคลที่เป็นสัตวแพทย์ที่ยึดมั่นจรรยาบรรณไม่มีใครทำเด็ดขาด เพราะเป็นการทรมานสัตว์ ผิดจรรยาบรรณวิชาชีพ อีกทั้งหลอกลวงผู้อื่นหากนำสุนัขฉีดสารส่งเข้าประกวด และผิดกฎหมาย โดยเฉพาะพระราชบัญญัติป้องกันการทารุณกรรมและการจัดสวัสดิภาพสัตว์ พ.ศ.2557 จำคุกไม่เกิน 2 ปี ปรับไม่เกิน 40,000 บาท และสามารถดำเนินคดีตามกฎหมายทารุณกรรมสัตว์ได้,อย่างไรก็ตาม น.สพ.เกษตร เปิดเผยอีกว่า การทำศัลยกรรมตกแต่งสุนัขและแมวสามารถทำได้บนพื้นฐานว่าทำแล้วต้องดีขึ้น ให้สัตว์พ้นจากความพิการ และมีสุขภาพที่ดีขึ้น ในประเทศไทยมีทำกันมานานแล้ว เช่น การตัดติ่งนิ้วเกิน การเย็บหนังตาที่ตกจนสัตว์ลืมตาไม่ขึ้น แก้ไขภาวะเปลือกตาม้วนเข้าไปจนขนตาทิ่มดวงตา หรือการตัดหาง ขริบใบหู เพื่อให้มีลักษณะตรงตามสายพันธุ์สุนัข.,ทีมข่าวเฉพาะกิจไทยรัฐออนไลน์, รายงาน,ขอบคุณภาพจาก เฟซบุ๊ก WATCHDOG THAILAND และ Udomsak Sakulpradit
ฉีดฟิลเลอร์ให้สุนัขทำได้ และเป็นชนิดเดียวกับฉีดให้คน ในไทยยังไม่นิยม ส่วนต่างประเทศทำบ้าง สัตวแพทย์ไทยที่ยึดมั่นจรรยาบรรณไม่มีใครทำ เข้าข่ายทารุณกรรมสัตว์ ดำเนินคดีตามกฎหมายได้ 
หมอเกษตร สุเตชะ,ฉีดฟิลเลอร์ให้หมา,ทีมข่าวเฉพาะกิจไทยรัฐออนไลน์,หมาปอมย้อมสีขน ฉีดฟิลเลอร์ ชุมพร,อันตรายฟิลเลอร์ หน้าเบี้ยว